สวัสดีครับ ขออนุญาตสอบถามเกี่ยวกับยา acriptega เรื่องการงดกินผลิตภัณฑ์จากนมและวิตามิน ก่อนกินยา 6 ชม. และหลังกินยา 2 ชม. เพื่อผลลัพธ์ประสิทธิภาพของยาที่ดี ถูกต้องไหมครับ? หากใช่ ควรงดผลิตภัณฑ์จากนมทุกตัวเลยไหมครับ
สวัสดีค่ะ ยา Acriptega หรือยาต้านเรโทรไวรัส ใช้รักษาการติดเชื้อไวรัสเอชไอวีนั้น เป็นยาที่ต้องใช้ภายใต้การดูแลของแพทย์ กินติดต่อกันทุกวันในเวลาเดียวกันเพื่อคุมปริมาณไวรัสในร่างกายไว้ให้ได้ซึ่งการกินยาอาจจะแนะนำการกินกับน้ำเปล่า หลีกเลี่ยงการกินกับเครื่องดื่มอื่นๆหรือนมเพื่อให้ได้ประสิทธิภาพในการดูดซึมสูงสุดส่วนใหญ่การหลีกเลี่ยงกินกับนมนั้นก็อาจจะเว้นช่วงแค่ประมาณ 1-2 ชั่วโมงก่อนหรือหลังการกินยาก็น่าจะเพียงพอ ในที่นี้มักจะแนะนำเป็นนมที่เป็นลักษณะดื่ม ส่วนผลิตภัณฑ์จากนมอื่นๆ ถ้าไม่ได้มีนมเป็นส่วนประกอบหลักก็ไม่น่าจะจำเป็นต้องหลีกเลี่ยงไปทั้งหมด แต่ถ้าให้สบายใจก็อาจจะเว้นช่วงจากยาประมาณ 2 ชั่วโมงก่อนหรือหลังกินยาก็ได้ค่ะ